Tiltalte straffes med en bøde på 5.000 kr.
Ret: Vestre Landsret (2. instans)
Faggruppe: Straffesag — Øvrige straffesager
Sagsemner: Dyreværn;

afsagt den 14.marts 2012 af Vestre Landsrets 3. afdeling (dommerne Lisbeth Parbo, An -
nette Dellgren og Hans-Jørgen Nymark Beck) i ankesag


VL S-1152-11




Anklagemyndigheden
mod

født den  1945
(advokat Uffe Baller, Aarhus)




Retten i Aalborg har den 4.maj 2011 afsagt dom i 1. instans (rettens nr. 3-4592/2010).


Påstande


Anklagemyndigheden har påstået dom i overensstemmelse med tiltalen i 1. instans.


Tiltalte har påstået stadfæstelse.


Supplerende oplysninger


 er ved dom af 11.juni 2003 fra Retten i Hobro straffet med en bøde på
1.500 kr. for overtrædelse af dyreværnslovens $ 28, stk. 2, nr. 1,jf. 8 1 0g 8 2, 0g bekendt-
gørelse nr. 201 af 16. april 1993, 8 13, stk. 1


 har endvidere den 28. april 2006 vedtaget et bødeforelæg for overtrædelse
af bekendtgørelse nr. 201 af 16. april 1993 $ 46, stk. 1, nr. 1 og nr. 2,jf. $ 6, stk. 4, jf. Rå-
dets forordning nr. 411 af 16. februar 1993 bilag 6, samt dyreværnslovens $ 28, stk. 2,jf. $
1

Det fremgår af et brev af 5.juli 2011 fra Nordjyllands Politi, at sagen mod virksomheden
 indlevering af et støttehalt slagtesvin til
slagteriet i Horsens den 3_ marts 2010, er frafaldet, jf. retsplejelovens $ 721, stk. 1, nr. 3.


Forklaringer


Tiltalte 0g vidnet dyrlæge  har for landsretten i det væsentlige forklaret
som i 1. instans.


Tiltalte har 'supplerende forklaret; at grisene var inde i stalden; da han ankom: Han var på
intet tidspunkt inde i stalden; idet han ikke måtte komme derind på grund af smittefare.
Han stod ved stalddøren: Der lå ca. 20 cm sne på rampen fra stalden: Rampen var ca. 3 m
lang 0g 2Y2 m bred. Siderne var ca. 1'2 m høje 0g var lavet af beton. Det var en fast rampe,
der skrånede opad. Hans rampe på lastbilen var 1-1Y2 mlang. Der var sider på hans rampe,
der var godt 1 m høje. Det var landmanden; der gennede grisene ud, og han lukkede 25-30
grise ud ad gangen. Tiltalte syntes, at det var lidt rigeligt. Det havde været bedre, hvis der
kun havde været Jukket ca. 15 ud ad gangen: Det kunne ikke lade sig gøre at se, om en gris
var halt. Der var ikke lys op ad rampen: Der var næsten ingen niveauforskel mellem enden
af landsmandens rampe og bunden af lastbilen. Landmanden fortalte ikke tiltalte, at der var
en gris, der var halt. Han skulle hente omkring 60 grise fra den pågældende landmand.
Læsseforholdene adskilte sig ikke fra forholdene hos andre landmænd.


Dyrlæge  har supplerende forklaret; at lastbilerne med grise bliver bakket
til en rampe på slagteriet. Ved aflæsningen bliver der typisk lukket 15 grise ud ad gangen.
Ved indgangen til slagteriet bliver grisene talt af en af slagteriets medarbejdere. Vidnet står
ved siden af og kigger på grisene; mens de går forbi ham ad en lang gang, der er ca. 1'2m
bred. Der kan gå ca. 4 grise ved siden af hinanden. Gangen er omgivet af betonmure; der er
ca. 1 m høje. Vidnet mener, at han har gode muligheder for at kunne få øje på de dyr, der
har skader af forskellig art, men han kan ikke udelukke; at der kan være skadede dyr, som
han ikke har fået øje på, for eksempel fordi en gris har været dækket af andre. Den pågæl-
dende gris var stærkt støttehalt, således som han har beskrevet det i sin erklæring. Han
vurderede; at skaden var mere end en måned gammel, hvilket han bygger på graden af be-
tændelsesforandringer. En gris får ikke så tykt et ben på kortere tid end en måned. For en-
den af gangen kommer grisene ind i en fold, men der undersøges de ikke på ny af en dyr-
læge. En transport er en stressfaktor for grise. Der er et hierarki blandt grisene, og de kan

godt slås. Han kan med sikkerhed sige; at grisen har gået lige så dårligt, da den blev læsset
på lastbilen, for skaderne var kroniske 0g gamle. Hvis man læsser grisene i mørke, kan det
være svært at se, om en gris er halt. Chancen for at opdage det bliver større, hvis der er
mere lys.


Landsrettens begrundelse og resultat


Embedsdyrlæge  har i brev af 10. marts 2010 til Nordjyllands Politi bl.a.
anført; at svinet var stærkt støttehalt på højre forben; 0g at svinet ved drivning havde be -
svær med at gå på det pågældende ben. Det fremgik klart, at gangen var forbundet med
ulempe for dyret. Han har yderligere anført;, at svinet kun støttede svagt på højre forben 0g
lagde sig snart for aflastning, øjensynligt smertelidende.  har som vidne i
byretten 0g landsretten uddybet erklæringen og har i den forbindelse bl.a. forklaret; at han
vurderede, at skaden var mere end en måned gammel, hvilket han bygger på graden af be -
tændelsesforandringer. Han har endvidere forklaret; at en gris ikke får så tykt et ben på
kortere tid end en måned, og at han med sikkerhed kan sige, at grisen har gået lige så dår-
ligt; da den blev læsset på lastbilen; for skaderne var kroniske og gamle.


Tiltalte har for landsretten bl.a. forklaret, at grisene sammenlagt skulle gå ca. 4 12 m fra
stalden ad to ramper hen til lastbilen. Det var landmanden; der gennede grisene ud, og han
lukkede 25-30 grise ud ad gangen. Tiltalte syntes, at det var lidt rigeligt. Det havde været
bedre, hvis der kun havde været lukket ca. 15 ud ad gangen. Det kunne ikke lade sig gøre
at se, om en gris var halt. Han har endvidere forklaret; at der ikke var lys op ad rampen.


På den baggrund har  handlet uagtsomt ved ikke at have tilrettelagt læsnin-
gen af grisene på en sådan måde, at der var en rimelig mulighed for at opdage, at den på -
gældende gris ikke var egnet til at blive transporteret som sket. Tiltalte er herefter skyldig i
tiltalen. Den omstændighed, at påtale mod tiltaltes arbejdsgiver 
efter det oplyste er opgivet i medfør af 'retsplejelovens $ 721, stk. 1, nr. 3, kan ikke føre til
et andet resultat.


Straffen fastsættes i medfør af dyreværnsloven; lovbekendtgørelse nr. 1343 af 4. december
2007 $ 28, stk. 1, 1. pkt , jf. stk. 7,jf. $ 1, 0g bekendtgørelse nr. 1729 af 21.december
2006 om beskyttelse af dyr under transport $ 35, stk. 1, nr. 1, jf. Rådets forordning (EF)
nr. 1/2005 af 22. december 2004 om beskyttelse af dyr under transport og dermed forbund-

ne aktiviteter 0g om ændring af direktiv 64/432/EØF og 93/119/EF og forordning (EF) nr.
1255/97 artikel 6, stk. 3, jf. bilag I, kapitel I, punkt 1 og punkt 2 litra a.


Straffen fastsættes i overensstemmelse med anklagemyndighedens påstand til en bøde på
5.000 kr. med forvandlingsstraf som nedenfor bestemt. Den omstændighed, at forholdet er
begået i marts måned 2010, kan ikke medføre, at bøden fastsættes til et lavere beløb.


Ihi kendes for ret:


 straffes med en bøde på 5.000 kr.


Forvandlingsstraffen er fængsel i 8 dage.


Tiltalte skal betale sagens omkostninger for begge retter.




Lisbeth Parbo